text: আপডেট: ২৭ অক্টোবর ২০২১ - ১৯:৫৮ | প্রকাশিত: ২৭ অক্টোবর ২০২১ - ১৮:৩৯
  সংগ্রাম অনলাইন ডেস্ক: মানিকগঞ্জের পাটুরিয়ায় পাঁচ নম্বর ঘাটে ডুবে যাওয়া ফেরি আমানত শাহ উদ্ধারে এসেছে জাহাজ হামজা।
  এর আগে আজ বুধবার সকাল পৌনে ১০টার দিকে যানবাহনসহ ফেরিটি ডুবে যায়।
  বাংলাদেশ অভ্যন্তরীণ নৌ-পরিবহন করপোরেশন (বিআইডব্লিউটিসি) আরিচা শাখার উপমহাব্যবস্থাপক মোঃ জিল্লুর রহমান বলেন, রাজবাড়ীর গোয়ালন্দের দৌলতদিয়া ঘাট থেকে যানবাহন লোড করে পাটুরিয়ার পাঁচ নম্বর ফেরিঘাটে নোঙর করে বড় আকারের রো রো ফেরি আমানত শাহ। দুই থেকে তিনটি যানবাহন নামার পরপরই ফেরিটি ডুবে যায়। ফেরিতে ১৭টি ট্রাক ছিল বলে জানান তিনি।
  শরিফুল ইসলাম উপসহকারী পরিচালক ফায়ার সার্ভিস ও সিভিল ডিফেন্স জানান, তাদের দুটি টিম উদ্ধার কাজ করছে। ঢাকা থেকে আরো দুটি টিম আসছে।